## Uredba o izmjenama i dopunama Uredbe o unutarnjem ustrojstvu Ministarstva pravosuđa

### NN 187/2004 (29.12.2004.), Uredba o izmjenama i dopunama Uredbe o unutarnjem ustrojstvu Ministarstva pravosuđa

# VLADA REPUBLIKE HRVATSKE

3205

Na
temelju članka 60. stavaka 1. i 2. Zakona o sustavu državne uprave (»Narodne
novine«, broj 75/93, 48/99, 15/2000, 127/2000, 59/2001 i 199/2003), Vlada
Republike Hrvatske je na sjednici održanoj 23. prosinca 2004. godine donijela

## UREDBU

### o izmjenama i dopunama Uredbe o unutarnjem ustrojstvu Ministarstva pravosuĐa

Članak
1.

U
Uredbi o unutarnjem ustrojstvu Ministarstva pravosuđa (»Narodne novine«, br.
35/2004 i 92/2004) u članku 3. dodaje se točka 13. koja glasi:

»13. Samostalni odjel za unutarnju reviziju.«

Članak 2.

Članak 5. mijenja se i glasi:

»Tajništvo Ministarstva je posebna ustrojstvena
jedinica koja obavlja administrativne i stručne poslove za potrebe
Ministarstva, a osobito; poduzima mjere za osiguranje učinkovitosti u radu,
tehnički usklađuje rad unutarnjih ustrojstvenih jedinica Ministarstva i upravnih
organizacija u sastavu Ministarstva; brine o stručnom osposobljavanju i usavršavanju
državnih službenika i namještenika u tijeku službe i o urednom i pravilnom korištenju
imovine i sredstava za rad; obavlja obrambeno-sigurnosne poslove; poslove vezano
za gospodarenje nekretninama u vlasništvu Republike Hrvatske kojima upravlja
Ministarstvo pravosuđa; obavlja unutarnji nadzor i nadzor financijskog i
materijalnog poslovanja sudova, državnih odvjetništava i kaznenih tijela, te
obav­lja i druge poslove koje mu povjeri ministar.

Za
obavljanje poslova Tajništva Ministarstva ustrojavaju se:

a)
Sektor pravnih, kadrovskih i općih poslova

a.1)
Odjel pravnih poslova

a.2)
Odjel kadrovskih i općih poslova

b)
Odjel za unutarnji nadzor i nadzor pravosudnih i kaznenih tijela.«

Članak
3.

Naslov
iznad članka 6. i članak 6. mijenjaju se i glase:

»a)
Sektor pravnih, kadrovskih i općih poslova

Sektor
pravnih, kadrovskih i općih poslova obavlja upravne i stručne poslove u svezi s
provedbom zakona i drugih propisa iz područja radno-pravnih odnosa: izrađuje
naputke radi provođenja zakona, daje stručna mišljenja i objašnjenja u svezi s
primjenom i provedbom zakona, prati i osigurava primjenu zakona i drugih
propisa iz iste oblasti; priprema prijedloge rješenja u drugostupanjskom
postupku povodom prigovora na rješenja o prijmu u državnu službu, rješenja o
rasporedu na radno mjesto i rješenja o premještaju i drugih rješenja glede
radno-pravnog statusa državnih službenika i namještenika; obavlja poslove
vezano za gospodarenje nekretninama u vlasništvu Republike Hrvatske kojima
upravlja Ministarstvo pravosuđa; prati i provodi mjere kadrovske politike
Ministarstva, obavlja upravno-pravne poslove u svezi s prijmom u državnu službu,
rasporeda na radna mjesta; vodi oče­vidnik državnih službenika i namještenika;
sudjeluje u izradi i reali­zaciji programa stručnog usavršavanja i
osposobljavanja služ­benika i namještenika; obavlja poslove pisarnice, druge
uprav­no-stručne i uredske poslove, poslove zaštite na radu, te obavlja i druge
poslove koje mu povjeri tajnik ministarstva.«

Članak
4.

Iza članka
6. dodaje se novi naziv i novi članak 6a. koji glasi:

»a.1)
Odjel pravnih poslova

Članak
6a.

Odjel
pravnih poslova Tajništva Ministarstva obavlja upravne i stručne poslove u
svezi s provedbom zakona i drugih propisa iz područja radno-pravnih odnosa:
izrađuje naputke radi provo­đe­nja zakona, daje stručna mišljenja i objašnjenja
u svezi s primje­nom i provedbom zakona, prati i osigurava primjenu zakona i
drugih propisa iz iste oblasti. Odjel pravnih poslova priprema prijedloge rješenja
u drugostupanjskom postupku povodom prigovora na prvostupanjska rješenja o
prijmu u državnu službu, rje­še­nja o rasporedu na radno mjesto, rješenja o
premještaju i drugih rješenja glede radno-pravnog statusa službenika i namještenika.
Slijedom toga, provodi postupak povodom prigovora na rješenja o ocjeni službenika
i namještenika, prigovora na rješenja o godiš­njem odmoru, prigovora na rješenja
o plaćenom i neplaćenom dopustu i sl. Daje odgovore na tužbe glede radno-pravnih
sporova koji se vode kod Upravnog suda RH.

U
mjerodavnosti Odjela je i provođenje postupka u svezi s rješavanjem predmeta
utvrđivanja odgovornosti zbog lake povrede službene dužnosti za službenike i
namještenike, te priprema podnesaka (prijedloga) za postupke koji se vode pred
Službenič­kim sudom za teške povrede službene dužnosti službenika i namještenika.
Provodi postupak povodom prigovora na rješenja o udaljenju iz državne službe.
Sastavlja podneske u svezi sa sporovi­ma kod Upravnog suda RH povodom tužbi na
drugostupanjska rješenja glede radno-pravnih sporova.

Obavlja
poslove vezano za gospodarenje nekretninama u vlas­­niš­tvu Republike Hrvatske
kojima upravlja Ministarstvo pravosuđa, te u svezi s nekretninama vodi podatke
u Očevidniku ne­kretnina, surađuje sa Središnjim državnim uredom za upravljanje
državnom imovinom, Državnim odvjetništvom RH, te drugim tijelima državne uprave
i pravnim osobama. Vodi podatke bitne za reguliranje statusa stanova i ugovorno
reguliranje statusa korisnika stanova, te obavlja i druge poslove po nalogu načelnika
Sektora.«

Članak
5.

Naslov
iznad članka 7. i stavak 1. članka 7. mijenjaju se i glase:

»a.2)
Odjel kadrovskih i općih poslova

Odjel
kadrovskih i općih poslova prati i provodi mjere kad­rovske politike Ministarstva,
obavlja upravno-pravne poslove u svezi s prijmom u državnu službu, rasporeda na
radna mjesta, te provodi postupak o svim drugim pitanjima koja se odnose na
prava i obveze iz radnih odnosa službenika i namještenika Ministarstva u prvom
stupnju, vodi očevidnik državnih službenika i namještenika, prati pravnu
regulativu, sudjeluje u izradi i realizaciji programa stručnog usavršavanja i
osposobljavanja, obavlja poslove pisarnice, odnosno primitka i otpreme pošte,
dostave pismena, vodi pismohranu, obavlja i druge upravno-stručne i ured­ske
poslove, poslove zaštite na radu, telefonske centrale, poslove čišćenja i održavanja
zgrade i okoliša Ministarstva, te obavlja i druge poslove po nalogu načelnika
Sektora.«

Članak 6.

U naslovu ispred članka 12. oznaka »c)« postaje »b)«.

Članak
7.

U članku
13. stavku 2. točka b) mijenja se i glasi:

»b)
Odjel za opće propise građanskoga materijalnog prava.«

Iza točke
b) dodaju se nove točke c) i d) koje glase:

»c)
Odjel za propise građansko procesnog prava,

d)
Odjel za trgovačko pravo i pravo društva.«

Dosadašnje
točke c) do f) postaju točke e) do h).

Članak
8.

Naslov
iznad članka 14. i članak 14. mijenjaju se i glase:

»b)
Odjel za opće propise građanskoga materijalnog prava

Članak
14.

Odjel
za opće propise građanskoga materijalnog prava obavlja upravne i stručne
poslove vezane za izradu nacrta prijedloga zakona i podzakonskih akata i drugih
propisa iz područja obveznog i nasljednog prava; analizira i daje prijedloge za
usklađenje tih propisa s pravom Europske unije; provodi u okviru djelokruga
Ministarstva ove zakone i daje stručna mišljenja, te obavlja i druge poslove po
nalogu pomoćnika ministra.«

Iza članka
14. dodaju se novi članci 14a. i 14b. koji glase:

»c)
Odjel za propise građanskoga procesnog prava

Članak
14a.

Odjel
za propise građanskoga procesnog prava obavlja upravne i stručne poslove vezane
za izradu nacrta prijedloga zakona i podzakonskih akata i drugih propisa iz
područja građanskoga procesnog prava, a osobito parničnog, ovršnog i stečajnog
prava, te postupka upisa u sudski registar; analizira i daje prijedloge za
usklađenje tih propisa s pravom Europske unije; provodi u okviru djelokruga
Ministarstva ove zakone, daje stručna mišljenja, te obavlja i druge poslove po
nalogu pomoćnika ministra.

d) Odjel
za trgovačko pravo i pravo društva

Članak
14b.

Odjel
za trgovačko pravo i pravo društva obavlja upravne i stručne poslove vezane za
izradu nacrta prijedloga zakona i podzakonskih akata i drugih propisa iz područja
trgovačkog prava, prava društva i upisa u sudski registar; analizira i daje
prijedloge za usklađenje tih propisa s pravom Europske unije; provodi u okviru
djelokruga Ministarstva ove zakone, daje stručna mišlje­nja, te obavlja i druge
poslove po nalogu pomoćnika ministra.«

Članak
9.

U članku
21. stavak 2. mijenja se i glasi:

»Za
obavljanje poslova Uprave za kazneno pravo ustrojavaju se:

a) Sektor
za kaznene propise i pomilovanja

a.1)
Odjel za kaznene propise

a.2)
Odjel za pomilovanja

b)
Odjel za kaznene evidencije

c)
Odjel za prekršajne evidencije.«

Članak
10.

Iza članka
21. dodaje se novi članak 21a. koji glasi:

»a)
Sektor za kaznene propise i pomilovanja

Članak
21a.

Sektor
za kaznene propise i pomilovanja obavlja upravne i stručne poslove vezane za
izradu nacrta prijedloga zakona i podzakonskih akata, provođenje zakona i
drugih propisa iz područja kazneno-materijalnog, kazneno-postupovnog i prekršajnog
prava; da­je prijedloge i mišljenja na nacrte propisa iz drugih oblasti prava u
odnosu na kaznene odredbe; obavlja upravne i stručne poslove za izradu nacrta
prijedloga i podzakonskih akata i provođenje zakona i drugih propisa iz područja
pomilovanja ili amnestije, a posebno zaprimanje molbi, prikupljanje potrebnih
izvješća i obradu predmeta pomilovanja iz ovlasti Predsjednika Republike, te
obavlja i druge poslove iz ovog područja koje mu povjeri ministar.«

Članak 11.

Ispred članka 22. oznaka »a)« mijenja se u oznaku
»a.1)«, ispred članka 23. oznaka »b)« mijenja se u oznaku »a.2)«, ispred članka
24. oznaka »c)« mijenja se u oznaku »b)«, a ispred članka 23. oznaka »d)«
postaje oznaka »c)«.

Članak 12.

U glavi II. mijenja se poglavlje 5. Uprava za međunarodnu
pravnu pomoć, suradnju i ljudska prava, te naslovi iznad članaka i članci 30.
do 36. mijenjaju se i glase:

»5. UPRAVA ZA MEĐUNARODNU
PRAVNU POMOĆ,

SURADNJU I LJUDSKA PRAVA

Članak
30.

Uprava
za međunarodnu pravnu pomoć, suradnju i ljudska prava je upravna organizacija u
sastavu Ministarstva koja obavlja stručne i upravne poslove međunarodne pravne
pomoći u kaznenim i građanskim stvarima; poslove izručenja; pripreme, izrade i
izvršenja međunarodnih ugovora u pitanjima međunarodne pravne pomoći, međunarodne
suradnje u pitanjima pravosuđa, ljud­skih prava i prava nacionalnih manjina;
poslove pripreme za uključivanje u među­narodne institucije u pitanjima pravosuđa,
te ljudskih prava i prava nacionalnih manjina i usklađivanje zakonodavstva u
pitanjima iz djelokruga Uprave; poslove pripreme projekata i izrade podloga za
ostvarivanje projekata međuna­rodnih integracija u pitanjima iz djelokruga
Uprave; praćenja primjene međunarodnih dokumenata o ljudskim pravima i pravima
nacionalnih manjina i izrade propisanih izvješća; izrađuje nacrte propisa za
usklađivanje zakonodavstva s preuzetim među­na­rodnim obvezama iz djelokruga Uprave;
daje mišljenja na nacrte propisa u pitanjima iz djelokruga Uprave; izra­đuje
nacrte propisa kojima se uređuje zaštita ljudskih prava i prava nacionalnih
manjina i nadzora nad njihovom primjenom, poslove pripreme za usklađivanje
pravosudnog sustava sa propisima, preporukama i standardima Europske unije,
koordiniranja poslova uskla­đivanja zakonodavstva u područjima iz djelokruga
Ministarstva, suradnja s međunarodnim ustanovama u postupku usklađivanja,
izrada programa za osposobljavanje pravosudnog sustava za uskla­điva­nje s
propisima, preporukama i standardima Europske unije i suradnja s među­narodnim
organizacija u provedbi programa, te obavlja i druge poslove iz ovog područja
po nalogu ministra.

Za obavljanje poslova Uprave za međunarodnu pravnu
pomoć, suradnju i ljudska prava ustrojavaju se:

a)Sektor za međunarodnu pravnu pomoć

a1) Odjel za izručenja i međunarodnu pravnu pomoć u
kazne­nim stvarima

a2) Odjel za međunarodnu pravnu pomoć u građanskim
stvarima

b) Sektor za prilagodbu hrvatskoga pravnog sustava
europskom pravnom sustavu i projekte

b.1)
Odjel za prilagodbu hrvatskoga pravnog sustava europskom pravnom sustavu

b.2)
Odjel za projekte tehničke pomoći

c)
Odjel za međunarodnu suradnju

d)
Odjel za ljudska i manjinska prava.

a)
Sektor za međunarodnu pravnu pomoć

Članak
31.

Sektor
za međunarodnu pravnu pomoć obavlja stručne i upravne poslove pripreme međunarodnih
ugovora u pitanjima izručenja i međunarodne pravne pomoći u kaznenim stvarima,
te pravne pomoći u građanskim stvarima; izrade nacrta prijedloga zakona i
podzakonskih akata i provođenja međunarodnih ugovora iz područja pravosuđa i međunarodne
pravne pomoći u kaznenim i građanskim stvarima; poslove izručenja, te obavlja i
druge poslove iz ovog područja po nalogu ministra i pomoćnika ministra.

Za
obavljanje poslova Sektora ustrojavaju se sljedeći odjeli:

1.
Odjel za izručenja i međunarodnu pravnu pomoć u kaznenim stvarima,

2.
Odjel za međunarodnu pravnu pomoć u građanskim stvarima.

a.1)
Odjel za izručenja i međunarodnu pravnu pomoć u kaznenim stvarima

Članak
31a.

Odjel
za izručenja i međunarodnu pravnu pomoć u kaznenim stvarima obavlja stručne i
upravne poslove pripreme među­narodnih ugovora u pitanjima izručenja i međunarodne
pravne pomoći u kaznenim stvarima; izrade nacrta prijedloga zakona i
podzakonskih akata i provođenje međunarodnih ugovora i konvencija iz područja
međunarodne pravne pomoći u kaznenim stvarima; poslove izručenja i prenošenja
izvršenja kaznenih sank­cija, te obavlja i druge poslove iz ovog područja po
nalogu načelnika Sektora.

a.2)
Odjel za međunarodnu pravnu pomoć u građanskim stvarima

Članak
31b.

Odjel
za međunarodnu pravnu pomoć u građanskim stvarima obavlja stručne i upravne
poslove pripreme međunarodnih ugovora u pitanjima pravne pomoći u građanskim
stvarima; izrađuje nacrte prijedloga zakona i podzakonskih akata i obavlja
poslove provođenja međunarodnih ugovora i konvencija iz područja među­narodne
pravne pomoći u građanskim stvarima; daje miš­ljenja u svezi s legalizacijom
isprava za upotrebu u inozemstvu; pruža pravnu pomoć pravosudnim tijelima u
postupcima utvrđi­vanja uzajamnosti, izdavanje potvrde o uzajamnosti u skladu
sa zakonom; pribavlja obavijesti o mjerodavnom stranom pravu za pravosudna
tijela te obavlja i druge poslove iz ovog pod­ručja po nalogu načelnika
Sektora.

b)
Sektor za prilagodbu hrvatskoga pravnog sustava europskome pravnom sustavu i
projekte

Članak
32.

Sektor
za prilagodbu hrvatskoga pravnog sustava europskome pravnom sustavu i projekte
obavlja stručne poslove pripreme za usklađivanje pravosudnog sustava s
propisima, preporukama i standardima Europske unije (*acquis communautaire*),
koordiniranja poslova usklađivanja zakonodavstva u područjima iz pravosudnog
djelokruga Ministarstva, suradnje s nadležnim domaćim i inozemnim ustanovama u
postupku usklađivanja; izrađuje programe za pripremu usklađivanja pravosudnog
sustava s propisima, preporukama i standardima Europske unije; surađuje s među­narodnim
ustanovama u provedbi programa (CARDS programi i drugi višestrani i dvostrani
programi, kao i programi pojedinih ustanova i organizacija); surađuje sa
pravosudnim tijelima u provedbi navedenih programa; prati stanje usklađivanja
zakonodavstva u područjima iz pravosudnog djelokruga Ministarstva i izrađuje
potrebna izvješća i nacrte programa mjera, te obavlja i druge poslove po nalogu
ministra i pomoćnika ministra.

Za obavljanje poslova Sektora za prilagodbu
hrvatskoga prav­­nog sustava europskome pravnom sustavu i projekte ustrojavaju
se:

b.1) Odjel za prilagodbu hrvatskoga pravnog sustava
europskome pravnom sustavu

b.2)
Odjel za projekte tehničke pomoći.

b.1)
Odjel za prilagodbu hrvatskoga pravnog sustava europskome pravnom sustavu

Članak
33.

Odjel
za prilagodbu hrvatskoga pravnog sustava europskome pravnom sustavu obavlja
stručne poslove pripreme za uskla­đivanje pravosudnog sustava s propisima,
preporukama i standardima Europske unije (*acquis communautaire*),
koordiniranja poslova usklađivanja zakonodavstva u područjima iz pravosudnog
dje­lo­kruga Ministarstva, suradnje s međunarodnim ustanovama u postupku usklađivanja;
izrađuje programe za osposob­ljavanje pravosudnog sustava u postupku usklađivanja
s propisima, preporukama i standardima Europske unije; surađuje s među­narod­nim
ustanovama u provedbi programa (CARDS programi i drugi višestrani i dvostrani
programi, kao i programi pojedinih ustanova i organizacija); surađuje s
pravosudnim tijelima u provedbi navedenih programa; prati stanje usklađivanja
zakonodavstva u pod­ručjima iz pravosudnog djelokruga Ministarstva i izrađuje
potrebna izvješća i nacrte programa mjera, te obavlja i druge poslove po nalogu
načelnika Sektora.

b.2)
Odjel za projekte tehničke pomoći

Članak
34.

Odjel
za projekte tehničke pomoći obavlja stručne i upravne poslove vezane uz
identificiranje problema koji će biti predmet pojedinih projekata koji se
financiraju iz programa tehničke pomoći uz pomoć posebnih analiza, kao što su
analiza problema, institucionalna analiza, procjena postojećih administrativnih
kapa­citeta, analiza dobiti i troškova; izrađuje logičke matrice i prijed­loge
projekata u svrhu odobravanja projekta; izrađuje projektnu dokumentaciju;
sudjeluje u postupku odabira najboljeg ponuđača zajedno s predstavnicima
Delegacije Europske komisije i Središ­nje jedinice za financiranje i ugovaranje
u sklopu Ministarstva financija; surađuje s Delegacijom Europske komisije i
Središnjom jedinicom za financiranje i ugovaranje; nadzire provođenje pro­jektnih
aktivnosti, te obavlja i druge poslove po nalogu načelnika Sektora.

c) Odjel
za međunarodnu suradnju

Članak
35.

Odjel
za međunarodnu suradnju obavlja stručne i upravne poslove pripreme međunarodnih
dokumenata u pitanjima među­na­rodne suradnje u području pravosuđa iz
djelokruga Ministarstva; poslove pripreme projekata i izrade podloga za
projekte uključi­vanja u međunarodne institucije u području pravosuđa, te pro­vođenje
akata za pristupanje u članstvo međunarodnih tijela i organizacija; izrade
nacrte propisa za usklađivanje zakonodavstva s preuzetim međunarodnim obvezama
iz djelokruga Odjela; davanja mišljenja na nacrte propisa u pitanjima iz
djelokruga Odje­la; provodi upravni nadzor nad primjenom propisa iz djelokruga
Odjela, sudjeluje u radu odgovarajućih međunarodnih i drugih ti­je­la, te
obavlja i druge poslove po nalogu ministra i pomoćnika ministra.

d) Odjel
za ljudska i manjinska prava

Članak
36.

Odjel
za ljudska i manjinska prava obavlja stručne i upravne poslove pripreme međunarodnih
dokumenata u pitanjima ljudskih prava i prava nacionalnih manjina iz djelokruga
Ministarstva; prati primjenu međunarodnih dokumenata o ljudskim pravima i
pravima nacionalnih manjina; izrađuje izvješća i osigurava uskla­đe­nost
zakonodavstva s međunarodnim dokumentima iz područja zaštite ljudskih i
manjinskih prava; izrađuje nacrte propisa kojima se uređuje zaštita ljudskih
prava i prava nacionalnih manjina, prati stanje ljudskih prava odnosno prava
nacionalnih manjina u Republici Hrvatskoj, surađuje s međunarodnim tijelima i
organi­za­cijama na području ljudskih prava i prava nacionalnih manjina, te
obavlja i druge poslove po nalogu ministra i pomoćnika ministra.«

Članak 13.

U članku 37. stavku 2. u točki b) dodaje se:

»Za obavljanje poslova Odjela ustrojavaju se:

b.1) Odsjek za kadrove u pravosudnim tijelima

b.2) Odsjek za statistička istraživanja.

Članak 14.

Iza članka 38. dodaju se novi članci 38a. i 38b. koji
glase:

»b.1)
Odsjek za kadrove u pravosudnim tijelima

Članak
38a.

Odsjek
za kadrove u pravosudnim tijelima obavlja upravne i stručne poslove vezane za
obavljanje administrativnih i tehničkih poslova za imenovanje, razrješenje i
stegovnu odgovornost sudaca, provodi postupak imenovanja predsjednika sudova;
provodi postupak izbora sudačkih i državnoodvjetničkih vježbenika; organizira i
priprema polaganje pravosudnog ispita, rješava žalbe stalnih sudskih tumača,
vještaka i procjenitelja, te obavlja i druge poslove koje mu povjeri načelnik
Odjela.

b.2)
Odsjek za statistička istraživanja

Članak
38b.

Odsjek
za statistička istraživanja sastavlja statistički godišnji izvještaj o radu
sudova, izrađuje analize o ažurnosti sudova za potrebe izvješćivanja po međunarodnim
dokumentima; vodi evidenciju o broju sudaca, državnih odvjetnika i državnih službenika
i namještenika u pravosudnim tijelima; vodi evidencije o tuma­čima i vještacima,
te obavlja i druge poslove koje mu povjeri načelnik Odjela.«

Članak
15.

U članku
54. stavku 2. iza točke 3. dodaje se točka 4. koja glasi:

»4. Služba
za programiranje i praćenje izvršavanja kazne zatvora«.

Članak
16.

Iza članka
63. dodaju se novi članci 63a., 63b. i 63c. koji glase:

»4.
Služba za programiranje i praćenje izvršavanja kazne zatvora

Članak
63a.

Služba
za programiranje i praćenje izvršavanja kazne zatvora obavlja poslove
medicinske, socijalne, psihološke, pedagoške i kriminološke obrade zatvorenika
u svrhu njihove klasifikacije, predlaganje donošenja orijentacijskog programa
izvršavanja kazne zatvora, predlaganje kaznionica i zatvora gdje će zatvorenik
izdržavati kaznu zatvora i druge stručne poslove, praćenje i vred­novanje
programa izvršavanja kazne zatvora, predlaganje programa za unaprjeđenje rada
te stručnih uvjeta za izvođenje općih i posebnih programa izvršavanja.

Za
obavljanje poslova Službe ustrojavaju se odjeli:

a)
Odjel za dijagnostiku i programiranje,

b)
Odjel za vrednovanje i unaprjeđenje programa izvršavanja kazne zatvora.

a) Odjel
za dijagnostiku i programiranje

Članak
63b.

Odjel
za dijagnostiku i programiranje obavlja poslove medicinske, socijalne, psihološke,
pedagoške i kriminološke obrade zatvorenika u svrhu njihove klasifikacije,
predlaganje donošenja orijentacijskog programa izvršavanja kazne zatvora,
predlaganje kaznionice i zatvora gdje će zatvorenik izdržavati kaznu zatvora.

b) Odjel
za vrednovanje i unaprjeđenje programa izvršavanja kazne zatvora

Članak
63c.

Odjel
za vrednovanje i unaprjeđenje programa izvršavanja kazne zatvora obavlja stručne
poslove koji se odnose na praćenje i vrednovanje programa izvršavanja kazne
zatvora, predlaganje programa za unaprjeđenje rada, te stručnih uvjeta za izvođenje
općih i posebnih programa izvršavanja.«

Članak
17.

U članku
103. stavku 3. točka e) briše se.

Članak
18.

Naslovi
iznad članka 120. i članak 120. brišu se.

Članak
19.

U glavi
II. mijenja se poglavlje 11. Pravosudna akademija, te naslovi iznad članaka i članci
130. do 135. mijenjaju se i glase:

»11.
PRAVOSUDNA AKADEMIJA

Članak
130.

Pravosudna
akademija ustrojava se kao zavod u Ministarstvu.

Pravosudnom
akademijom upravlja ravnatelj s položajem pomoćnika ministra.

Članak
131.

Pravosudna
akademija obavlja poslove stalnoga stručnog usavršavanja sudaca i drugih
pravosudnih dužnosnika, savjetnika te sudačkih i državnoodvjetničkih vježbenika
u pravosudnim tijelima, surađuje sa sudovima, pravnim fakultetima, strukovnim
organizacijama i tijelima u Republici Hrvatskoj u izradi i izvo­đenju programa
stručnog usavršavanja, te surađuje s među­narodnim institucijama i tijelima na
području stalnoga stručnog usavršavanja, brine se za osiguranje uvjeta za
stalno stručno usavršavanje, te obavlja i druge poslove u svezi sa stručnim
usavršavanjem u pravosudnim tijelima u Republici Hrvat­­skoj.

Za obavljanje poslova Pravosudne akademije
ustrojavaju se:

a) Sektor za istraživanje i razvoj

a.1) Odjel za istraživanje i planiranje

a.2) Odjel za pripremu plana i programa usavršavanja

a.3) Odjel za sudske i državnoodvjetničke vježbenike

b)
Sektor za provedbu programa stručnog usavršavanja

b.1)
Odjel za provedbu stručnog usavršavanja

b.2)
Odjel za izradu obrazovnog materijala i informacijsko-
-dokumentacijsku djelatnost.

a)
Sektor za istraživanje i razvoj

Članak
131a.

Sektor
za istraživanje i razvoj obavlja pravne i stručne poslove vezane za pripremu i
organizaciju stalnoga stručnog usavr­ša­vanja pravosudnih dužnosnika,
savjetnika, te sudačkih i državno­odvjet­ničkih vježbenika, organizira druge
oblike stručnog usavr­ša­vanja sudaca i drugih pravosudnih dužnosnika i službenika
u pravosudnim tijelima, te obavlja i druge poslove po nalogu ravnatelja.

Za obavljanje poslova Sektora ustrojavaju se:

a.1) Odjel za istraživanje i planiranje

a.2) Odjel za pripremu plana i programa usavršavanja

a.3) Odjel za sudske i državnoodvjetničke vježbenike.

a.1)
Odjel za istraživanje i planiranje

Članak
131b.

Odjel
za istraživanje i planiranje provodi stalnu analizu potreba pravosudnih dužnosnika
i djelatnika za sustavnim, a prema potrebi ad hoc usavršavanjem, te upotrebom
standardnih peda­goških i didaktičkih metoda priprema predavače za prijenos
potrebnih znanja polaznicima programa dodatnog usavršavanja, te obavlja i druge
poslove po nalogu načelnika Sektora.

a.2)
Odjel za pripremu plana i programa usavršavanja

Članak
131c.

Odjel za pripremu plana i programa usavršavanja osmišljava
i razvija instrumente standardiziranoga stručnog usavršavanja (pla­nove i
programe, edukacijske materijale, itd.) u okviru integriranog sustava usavršavanja
pri sudovima, te za potrebe posebnih (ad hoc) programa usavršavanja za određene
ciljane skupine. Odjel kreira časopis Pravosudne akademije, osmišljava i druge
publikacije i dokumente akademije, te obavlja i druge poslove po nalogu načelnika
Sektora.

a.3)
Odjel za sudske i državnoodvjetničke vježbenike

Članak
132.

Odjel
za sudske i državnoodvjetničke vježbenike odgovoran je za razvoj integriranog
sustava usavršavanja pri sudovima za sudačke i državnoodvjetničke vježbenike, te
obavlja i druge poslove po nalogu načelnika Sektora.

b)
Sektor za provedbu programa stručnog usavršavanja

Članak 133.

Sektor za provedbu programa stručnog usavršavanja
odgovoran je za tehničku provedbu aktivnosti stručnog usavršavanja sudaca, državnih
odvjetnika i sudskih vježbenika, drugih pravosudnih dužnosnika i službenika u
pravosudnim tijelima, za uprav­ljanje informacijama i dostavu informacija, kao
i organiziranje ispitne procedure, te obavlja i druge poslove po nalogu
ravnatelja.

Za obavljanje poslova Sektora ustrojavaju se:

b.1) Odjel za provedbu stručnog usavršavanja

b.2) Odjel za izradu obrazovnog materijala i
informacijsko-

dokumentacijsku djelatnost.

b.1)
Odjel za provedbu stručnog usavršavanja

Članak
134.

Odjel
za provedbu stručnog usavršavanja pruža tehničku potporu provedbi stručnog
usavršavanja i organizira sve aktivnosti, pruža potporu regionalnim uredima za
usavršavanje u pripremnim i administrativnim poslovima, te koordinira
aktivnosti regionalnih ureda i upravlja administriranjem vanjskih ljudskih
potencijala Pravosudne akademije. Odjel je odgovoran za proved­bu integriranog
sustava usavršavanja za sudačke i državno­odvjetničke vježbenike, te obavlja i
druge poslove po nalogu načelnika Sektora.

b.2)
Odjel za izradu obrazovnog materijala i informacijsko-dokumentacijsku
djelatnost

Članak
135.

Odjel
za izradu obrazovnog materijala i informacijsko-dokumentacijsku djelatnost izrađuje
obrazovne i druge materijale za potrebe različitih djelatnosti koje provodi
Pravosudna akademija, vodi biblioteku, informacijsko-dokumentacijski centar
Pravosudne akademije, te obavlja i druge poslove po nalogu načelnika Sektora.«

Članak
20.

U glavi
II. mijenja se poglavlje 12. »Sektor informatičkih poslova«, te naslovi iznad članaka
i članci 136. do 138. mijenjaju se i glase:

»12.
SEKTOR INFORMATIČKIH POSLOVA

Članak
136.

Sektor informatičkih poslova, kao samostalna
ustrojstvena jedinica, obavlja upravne i stručne poslove vezane za planiranje i
nabavu informatičkog sustava pravosuđa, projekata u nadležnosti Ministarstva;
implementaciju i upravljanje održavanjem informa­tičke opreme; organizaciju
informatičke izobrazbe, te obavlja i druge poslove iz ovog područja koje mu
povjeri ministar.

Za obavljanje poslova Sektora ustrojavaju se:

a) Odjel za upravljanje održavanjem informatičkog
sustava,

b) Odjel za informatičku izobrazbu,

c) Odjel za nabavu opreme.

a) Odjel
za upravljanje održavanjem informatičkog sustava

Članak
137.

Odjel
za upravljanje održavanjem informatičkog sustava prati razvoj informatičkih tehnologija,
računalnih mreža i komunikacijske opreme u funkciji pravosuđa; brine o
implementaciji nove opreme i programa; nadzire stabilnost i sigurnost informatičkog
sustava, te korištenje i održavanje opreme; koordinira rad davatelja usluga održavanja
sistemske i programske podrške (opreme i mreža Ministarstva pravosuđa i
pravosudnih tijela); priprema analize stanja informatičke opreme i programa;
organizira održa­vanje informatičke opreme za potrebe Ministarstva, te obav­lja
i druge poslove koje mu povjeri ministar i načelnik Sektora.«

b) Odjel
za informatičku izobrazbu

Članak
138.

Odjel
za informatičku izobrazbu obavlja poslove u svezi s organizacijom i provođenjem
informatičke izobrazbe službenika i namještenika u Ministarstvu i pravosudnim
tijelima; surađuje sa službama Ministarstva nadležnim za
organizacijsko-kadrovske poslove, te obavlja i druge poslove iz ovog područja
koje mu povjeri ministar i načelnik Sektora.

c) Odjel
za nabavu opreme

Članak
138a.

Odjel
za nabavu opreme obavlja upravne i stručne poslove vezane za planiranje i
nabavu informatičkog sustava u nadležnosti Ministarstva; obavlja raspodjelu
informatičke opreme pravosudnim tijelima, te obavlja i druge poslove koje mu
povjeri ministar i načelnik Sektora.«

Članak
21.

U glavi
II. iza poglavlja 12. dodaje se novo poglavlje 13. »Samostalni odjel za
unutarnju reviziju« i novi članak 138b. koji glasi:

»13. SAMOSTALNI ODJEL ZA UNUTARNJU REVIZIJU

Članak
138b.

Samostalni
odjel za unutarnju reviziju neovisno i objektivno utvrđuje ostvarivanje
cjelovitih zadaća i funkcija Ministarstva, upozorava na nepravilnosti i neusklađenosti
sa zakonskim i drugim propisima kojima je utvrđeno poslovanje i predlaže mjere
za njihovo otklanjanje i mjere za unaprjeđivanje poslovanja.

Samostalni
odjel pruža objektivna jamstva i savjetodavnog je karaktera u cilju poboljšanja
poslovanja, potiče i predlaže uvo­đenje sistematskog, discipliniranog pristupa
radu kojim se una­prjeđuje djelotvornost procesa vezanih za upravljanje
rizicima, kontrolu i odgovorno upravljanje; neovisno na temelju strateškog i
godišnjeg plana unutarnje revizije obavlja unutarnju reviziju u Ministarstvu,
procjenjuje i unaprjeđuje učinkovitost upravljanja rizicima i sustav
financijske odgovornosti; obavlja reviziju rada kako bi se osiguralo poštivanje
zakona i drugih propisa koji se odnose na djelokrug rada Ministarstva, izrađuje
izvješća s preporukama za poboljšanje poslovanja, provodi reviziju nad utrošcima
proračunskih sredstava radi sprječavanja eventualnih zlouporaba, izvješćuje i
upozorava ministra na uočene nepravilnosti.

Samostalni
odjel obavlja i druge poslove koji su mu stavljeni u nadležnost posebnim
zakonom ili drugim propisima.«

Članak
22.

U glavi
III. u članku 139. dodaje se stavak 8. koji glasi:

»Radom
Samostalnog odjela za unutarnju reviziju upravlja načelnik«.

Članak
23.

U glavi
III. u članku 141. dodaju se stavci 13. i 14. koji glase:

»Načelnik
Sektora informatičkih poslova za svoj rad odgovoran je pomoćniku ministra
Uprave za financijsko-gospodarske poslove.

Načelnik
Samostalnog odjela za unutarnju reviziju za svoj rad odgovoran je ministru.«

Članak
24.

Novi
okvirni broj državnih službenika i namještenika nalazi se u tablici koja je
sastavni dio ove Uredbe, i koja se ne objavljuje u »Narodnim novinama«.

Članak
25.

Ova
Uredba stupa na snagu danom objave u »Narodnim no­vinama«.

Klasa: 023-03/04-01/03

Urbroj: 5030106-04-7

Zagreb, 23. prosinca 2004.

Predsjednik
**dr. sc.** **Ivo Sanader**, v. r.

Uredba, NN 187/2004-3205